CELEX: 32012R0510
Language: ro
Date: 2012-06-15 00:00:00
Title: Regulamentul de punere în aplicare (UE) nr. 510/2012 al Comisiei din 15 iunie 2012 de modificare a Regulamentului (CE) nr. 1238/95 în ceea ce privește taxa de cerere datorată Oficiului Comunitar pentru Soiuri de Plante

16.6.2012   
            
            
               RO
            
            
               Jurnalul Oficial al Uniunii Europene
            
            
               L 156/38
            
         REGULAMENTUL DE PUNERE ÎN APLICARE (UE) NR. 510/2012 AL COMISIEI
   din 15 iunie 2012
   de modificare a Regulamentului (CE) nr. 1238/95 în ceea ce privește taxa de cerere datorată Oficiului Comunitar pentru Soiuri de Plante
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 113,
   după consultarea consiliului de administrație al Oficiului Comunitar pentru Soiuri de Plante,
   întrucât:
   
               (1)
            
            
               Regulamentul (CE) nr. 1238/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (2) stabilește taxele datorate Oficiului Comunitar pentru Soiuri de Plante (denumit în continuare „oficiul”) și valoarea acestora.
            
         
               (2)
            
            
               Rezerva oficiului a depășit nivelul necesar pentru întreținerea unui buget echilibrat și pentru salvgardarea continuității operațiunilor sale. Din acest motiv, ar trebui să se reducă taxa de cerere.
            
         
               (3)
            
            
               Prin urmare, Regulamentul (CE) nr. 1238/95 ar trebui să fie modificat în consecință.
            
         
               (4)
            
            
               Măsurile prevăzute de prezentul regulament sunt în conformitate cu avizul Comitetului permanent de protecție comunitară a soiurilor de plante,
            
         ADOPTĂ PREZENTUL REGULAMENT:
   Articolul 1
   La articolul 7 din Regulamentul (CE) nr. 1238/95, alineatul (1) se înlocuiește cu următorul text:
   
      „1.   Solicitantul unei protecții comunitare a soiurilor de plante, denumit în continuare «solicitant», achită o taxă de cerere de 650 EUR pentru examinarea cererii sale, după cum se menționează la articolul 113 alineatul (2) litera (a) din regulamentul de bază.”
   
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iunie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 227, 1.9.1994, p. 1.
   
      (2)  JO L 121, 1.6.1995, p. 31.